text: Skoleelever opfinder spil
  12 marts 2015 kl. 15.41
  Elever fra tre folkeskoler i Kolding har opfundet et nyt spil. Nu skal det spilles på alle skoler i Kolding.
  - Man får motion af det, og det er super sjovt.
  Sådan beskriver Lea Byskov spillet LUSK.
  Hvert hold får et antal kort i forskellige farver, og det hold, som først får samlet seks kort i samme farve og råber LUSK, vinder.
  Lea Byskov spillede i dag spillet sammen med sine klassekammerater.
  - Det er godt for klassen, for vi kommer til at være sammen med nogle, som vi måske ikke snakker så meget med.
  Og det er ikke kun Lea Byskov, som synes, at spillet er en god idé. Spillet skal nemlig bruges på alle skoler i Kolding og promoveres i resten af landet.
  I klippet her kan du se, hvordan spillet fungerer.
  